Държавен вестник, бр. 85, 2025 г., стр. 21

БРОЙ  85	
Д Ъ Р Ж А В Е Н  В Е С Т Н И К 	
СТР.  21   
(2) Ограничаването на консумацията на 
добавена захар се осъществява чрез:
1. спазване на изискванията, посочени в 
чл. 8, ал. 2, чл. 9, ал. 3, т. 4, чл. 10, ал. 2, т. 3, 
ал. 3 и 4 и чл. 15, т. 3;
2. влагане на не повече от 5 % захар (пчелен 
мед) за подслаждане на чай, напитки с какао, 
цитронада, кисело и прясно мляко с добавен 
плодов компонент, какао или овесени ядки;
3. включване в менюто на не повече от два 
пъти седмично на сладкарски и шоколадови 
изделия само при целодневно хранене.
Чл. 18. Приемът на готварска сол с всички 
храни и напитки се ограничава чрез:
1. спазване на изискванията, посочени в 
чл. 8, ал. 2, чл. 9, ал. 3, т. 4 и 6, чл. 10, ал. 2, 
т. 3, чл. 11, ал. 1, т. 4 и чл. 12, ал. 2, т. 2;
2. ограничаване влагането на сол при 
приготвянето на ястия и закуски;
3. изключване възможността за допълни­
телно солене по време на хранене.
Чл. 19. При приготвянето на храната се 
прилагат здравословни кулинарни технологии 
съгласно приложение № 4. 
Раздел III
Изисквания към предлаганите храни и
напитки в обектите за търговия с храни
и автоматите за закуски и напитки
Чл. 20. В обектите за търговия с храни и 
автоматите за закуски и напитки на терито­
рията на обектите по чл. 1, ал. 1, т. 1 не се 
предлагат:
1. пържени картофени и пържени зърнени 
изделия;
2. екструдирани зърнени продукти с доба­
вена мазнина;
3. пържени ядки;
4. пържени тестени изделия;
5. захарни и шоколадови изделия с изклю­
чение на шоколад, отговарящ на Наредбата 
за изискванията към какаото и шоколадовите 
продукти, приета с Постановление № 367 на 
Министерския съвет от 2021 г. (ДВ, бр. 91 
от 2021 г.);
6. сладкарски продукти с високо съдържа­
ние на мазнини и захар;
7. сухи супи и сухи бульони.
Чл. 21. (1) В обектите по чл. 20 могат да се 
предлагат сандвичи, тестени закуски, плодо­
ве, зеленчуци, бисквити, десерти на млечна, 
млечно-плодова, зърнена, зърнено-плодова 
основа и шоколад. 
(2) В обектите по ал. 1 могат да се пред­
лагат само напитките по чл. 15.
Чл. 22. Обектите по чл. 20 предлагат за­
дължителен минимален асортимент от храни 
и напитки, който включва следните групи:
1. сандвичи;
2. тестени закуски; 
3. млека – кисело мляко, прясно мляко, 
айрян, млечни и млечно-кисели напитки, 
в съответствие с Наредба № 2 от 20 януари 
2021 г. за специфичните изисквания към безо­
пасността и качеството на храните, предлагани 
в детските заведения, училищните столове и 
обектите за търговия на дребно на територията 
на училищата и на детските заведения, както 
и към храни, предлагани при организирани 
мероприятия за деца и ученици;
4. плодове и зеленчуци според сезона;
5. натурални плодови и зеленчукови сокове;
6. бутилирани натурални минерални, из­
ворни и трапезни води;
7. диетични храни (без глутен, без лактоза, 
с нисък гликемичен индекс и други). 
Чл. 23. (1) В обектите по чл. 20 ежедневно 
се предлага най-малко по един асортимент 
от трите групи сандвичи:
1. първа група – с млечен компонент;
2. втора група – с нетлъсти меса и месни 
продукти, риба, яйца;
3. трета група – със зеленчуци, които мо­
гат да са сурови, варени, печени, задушени, 
консервирани.
(2) Продуктите от различните групи по 
ал. 1 могат да се комбинират.
(3) В сандвичите от първа и втора група 
се включва компонент от сурови зеленчуци.
(4) Хлябът на най-малко един от предла­
ганите асортименти сандвичи трябва да бъде 
пълнозърнест. 
Допълнителна разпоредба
§ 1. По смисъла на тази наредба:
1. „целодневно хранене“ е хранителен 
режим, който включва три основни хране­
ния – сутрешна закуска, обяд и вечеря, и 
подкрепителни закуски – между сутрешната 
закуска и обяда и/или между обяда и вечерята;
2. „месни продукти“ са продукти по смисъла 
на т. 7.1 от Приложение I на Регламент (ЕО) 
№ 853/2004 на Европейския парламент и на 
Съвета от 29 април 2004 г. относно определяне 
на специфични хигиенни правила за храните от 
животински произход (ОВ, L 139, 30.04.2004 г.);
3. „месни заготовки“ е понятие по смисъла 
на т. 1.15 от Приложение I на Регламент (ЕО) 
№ 853/2004 на Европейския парламент и на 
Съвета от 29 април 2004 г. относно определяне 
на специфични хигиенни правила за храните 
от животински произход.
Заключителни разпоредби
§ 2. Наредбата се издава на основание 
чл. 34, ал. 2 във връзка с § 1, т. 11, буква „л“ 
от допълнителните разпоредби на Закона за 
здравето и отменя Наредба № 37 от 2009 г. 
за здравословно хранене на учениците (ДВ, 
бр. 63 от 2009 г.).
§ 3. Контролът по изпълнението на наред­
бата се извършва от органите на държавния 
здравен контрол.
Министър: 
Силви Кирилов